Ego Galterius, Dei gratia Lingonensis episcopus, presentibus et futuris notum fieri et ratum haberi volo quod Asculfus, filius Odonis, cognomento Vaitebosc, dedit in elemosinam Domui Dei Alberipe, quicquid habebat in finagio de Quince, laudante hoc ipsum matre sua Adelina et sorore sua Luca, hujus que marito Pagano de Aspre, et filia Adelina. Fratres autem de Alberipa dabunt eidem Asculfo, vel cui jusserit ipse, duos solidos Lingonensis monete per singulos annos circa festum sancti Mammetis absque ulla occasione.